22/08/2012 | Administración LocalMunicipal
Vimianzo
Modificación da delegación de atribucións da Alcaldía na Xunta de Goberno Local. Resolución núm.505 de data 18/07/2012.

Visto o Decreto da Alcaldía do 22 de xuño de 2011, no que se acordou: ‘’ (.) PRIMEIRO.- Constituír a Xunta de Goberno Local, órgano colexiado municipal de carácter resolutivo, que estará integrada polos seguintes concelleiros da corporación: Presidente: D. Manuel Antelo Pazos, alcalde. Vogais: D. Carlos Stalin Usme Elortegui, primeiro tenente de alcalde. Dª. Marina Celia Usatorre Ouabbou, segunda tenente de alcalde. D. Herminio Jesus Giribets Haddouti, terceiro tenente de alcalde. SEGUNDO.- A Xunta de Goberno Local terá asignada as seguintes atribucións: a) A asistencia permanente ao Alcalde no exercicio das súas atribucións. b) As atribucións que a Alcaldía lle delega, que son as seguintes: - O recoñecemento e liquidación de obrigas económicas a partir de 18.000 euros, de conformidade coa Lei reguladora das facendas locais e disposicións de desenvolvemento. - O outorgamento de subvencións e axudas económicas de todo tipo. - A aprobación da oferta de emprego público de acordo co orzamento e a plantilla aprobados polo Pleno, a aprobación das bases das probas para a selección do persoal funcionario e para os concursos de provisión de postos de traballo, e a distribución das retribucións complementarias que non sexan fixas e periódicas. - A aprobación dos instrumentos de planeamento de desenvolvemento do plan xeral non expresamente atribuídas ao Pleno, así como a dos instrumentos de xestión urbanística e dos proxectos de urbanización. - As contratacións de obras, de subministracións, de servizos, de xestión de servizos públicos, contratos administrativos especiais, e os contratos privados cuando o seu importe non supere o 10 % dos recursos ordinarios do orzamento nin, en calquera caso, a contía de seis millóns de euros, incluidos os de caráter plurianual cando a súa duración non sexa superior a catro anos. - As concesións sobre bens e adquisición de bens inmobles e dereitos suxeitos á lexislación patrimonial cando o seu valor non supere o 10 % dos recursos ordinarios do orzamento nin o importe de tres millons de euros, así como a alleamento do patrimonio, cando o seu valor non supere o porcentaxe ni a contía indicados. - A aprobación de proxectos de obras e servizos cando sexa competente para a súa contratación ou concesión e estean previstos no orzamento. - O outorgamento de licenzas urbanísticas de obras maiores, obras de edificación, licenzas de segregación ou parcelación, e licenzas de primeira ocupación. - Os expedientes de disciplina urbanística, sancionadores e de reposición da legalidade urbanística. Sen prexuízo do anterior, a alcaldía resérvase a avocación daqueles asuntos que polas súas características particulares ou pola súa urxencia tiveran que resolverse con prontitude e celeridade. TERCEIRO.- A Xunta de Goberno Local celebrará sesión ordinaria o primeiro e o terceiro luns de cada mes ás 13.00 horas, no salón de sesións muncipais, previa convocatoria realizada pola alcaldía. Nos periodos vacacionais, Semana Santa e Nadal ou cando o día fixado sexa festivo, o Sr. Alcalde poderá adiantar ou pospoñer a súa celebración. CUARTO.- Dar conta ao Pleno da Corporación da presente resolución na primeira sesión que se celebre, notificala aos interesados, comunicala aos departamentos municipais afectados e publicala no Boletín Oficial da Provincia. QUINTO.- As presentes delegacións de atribucións xurdirán efectos dende o día seguinte ao da presente resolución, sen perxuízo da súa publicación no Boletín Oficial da Provincia. Quedan derrogados os Decretos así como calquera outra resolución que se opoña ao contido do presente decreto.’’ De dito decreto douse conta ao pleno na sesión do 25 de xuño de 2011 e foi publicado no taboleiro de edictos e no BOP nº 125., do 1 de xullo de 2011. Visto que a xestión diaria dos asuntos municipais aconsella realizar pequenas modificacións na atribución de competencias, en aras dunha maior eficacia e eficiencia na actuación administrativa. No uso das facultades que me confire o art.21.3 da Lei 7/1985, do 2 de abril, de Bases do Réxime Local, e 53.2 do RD 2568/1986, do 28 de novembro (ROF), RESOLVO: Primeiro.- Modificar as atribucións da Alcaldía delegadas na Xunta de Goberno Local mediante Decreto do 22 de xuño de 2011, de xeito que a partires do día seguinte á presente resolución quedan da seguinte maneira: - O recoñecemento e liquidación de obrigas económicas a partir de 18.000 euros, de conformidade coa Lei reguladora das facendas locais e disposicións de desenvolvemento. - O outorgamento de subvencións e axudas económicas de todo tipo. - A aprobación da oferta de emprego público de acordo co orzamento e a plantilla aprobados polo Pleno, a aprobación das bases das probas para a selección do persoal funcionario e para os concursos de provisión de postos de traballo. - A aprobación dos instrumentos de planeamento de desenvolvemento do plan xeral non expresamente atribuídas ao Pleno, así como a dos instrumentos de xestión urbanística e dos proxectos de urbanización. - As contratacións de obras, de subministracións, de servizos, de xestión de servizos públicos, contratos administrativos especiais, e os contratos privados cando o seu importe non supere o 10 % dos recursos ordinarios do orzamento nin, en calquera caso, a contía de seis millóns de euros, incluidos os de caráter plurianual cando a súa duración non sexa superior a catro anos, agás os contratos menores definidos no artigo 138.3 do Real Decreto Lexislativo 3/2011, do 14 de novembro, polo que se aproba o Texto Refundido da Lei de Contratos do Sector Público. - As concesións sobre bens e adquisición de bens inmobles e dereitos suxeitos á lexislación patrimonial cando o seu valor non supere o 10 % dos recursos ordinarios do orzamento nin o importe de tres millons de euros, así como a alleamento do patrimonio, cando o seu valor non supere o porcentaxe ni a contía indicados. - A aprobación de proxectos de obras e servizos cando sexa competente para a súa contratación ou concesión e estean previstos no orzamento. - O outorgamento de licenzas urbanísticas de obras maiores, actividades sometidas a avaliación de incidencia ambiental, obras de edificación, licenzas de segregación ou parcelación, e licenzas de primeira ocupación. - Os expedientes de disciplina urbanística, sancionadores e de reposición da legalidade urbanística. Sen prexuízo do anterior, a alcaldía resérvase a avocación daqueles asuntos que polas súas características particulares ou pola súa urxencia tiveran que resolverse con prontitude e celeridade. Segundo.- A Xunta de Goberno Local celebrará sesión ordinaria o primeiro e o terceiro luns de cada mes ás 13.30 horas, no salón de sesións municipal, previa convocatoria realizada pola alcaldía. Nos periodos vacacionais, Semana Santa e Nadal ou cando o día fixado sexa festivo, o Sr. Alcalde poderá adiantar ou pospoñer a súa celebración. Terceiro.- Dar conta ao Pleno da Corporación da presente resolución na primeira sesión que se celebre, notificala aos interesados, comunicala aos departamentos municipais afectados e publicala no Boletín Oficial da Provincia. Cuarto.- As presentes delegacións de atribucións xurdirán efectos dende o día seguinte ao da presente resolución, sen perxuízo da súa publicación no Boletín Oficial da Provincia. Quedan derrogados os Decretos así como calquera outra resolución que se opoña ao contido do presente decreto.’’ Vimianzo, 31 de xullo de 2012 O alcalde, Manuel Antelo Pazos